Meenikunno soo

pisi|Meenikunno soo laudtee idapoolne algus novembris
Meenikunno soo (ka Meenikunna soo ja Meenikunno raba) on Põlva maakonnas Räpina vallas asuv raba. Soo pindala on 1448 hektarit ning turbakihi maksimaalne paksus 6 meetrit (keskmine 2,6 m). Raba edelaosa on tekkinud pärast jääaega kujunenud veekogu kinnikasvamisel, ülejäänud osas on soo arenenud liivale ladestunud turbal.Meenikunno looduskaitseala. Keskkonnaamet, 2012, vaadatud 20.11.2016. Soo asub koos Nohipalu Valgjärve ja Nohipalu Mustjärvega 1981. aastal soosaarte reliktse floora kaitseks loodud Meenikunno looduskaitseala piirides.Eesti looduse infosüsteem. Vaadatud 20.11.2016.

 Taimestik 
Soo koos saartega on rikas taimestiku ja linnustiku poolest. Eestis harvem ette tulevatest taimedest kasvavad seal näiteks rohekas käokeel ning Nohipalu Valgjärves vesilobeelia ja järv-lahnarohi.

Sealt võib leida Põlvamaal vaid paaris kohas kasvavat soojemast kliimaperioodist pärit II kaitsekategooriasse kuuluvat sarikalist austria roidputke (Pleurospermum austriacum), rohekat käokeelt (Plathanthera chlorantha), pruunikat pesajuurt (Neottia nidus-arvis) ja roomavat öövilget (Goodyera repens), mis on arvatud III kaitsekategooriasse.Meenikunno looduskaitseala. Eesti looduse infosüsteem. Vaadatud 20.11.2016. Metsadest on valitsevad männi enamusega palumetsad, kust leiab rohkesti metsamarju ja seeni.

Pilte

 Viited 

Kategooria:Põlva maakonna soodKategooria:Räpina vald